ལོ་ངམ་མོ་བརྒྱའ་ནྀ་སླང་ང་བྲང་ལ་བཆར་ཏེ་ངོག་གོ།མྱང་རོ་ཤམ་པོ་ཕབ་བོ།འགྲེང་ནྀ་བཙོན་དུ་བཟུང༌།།དུད་ནྀ་མནངསུ་བཆད་ནས།བ་ཆོས་གུང་དང་དུ་གཤེགས་སོ།མགུར་འདི་ཞེས་གསུངསོ།འ་བ་ཉི་ཉེ་བ་ཉིད།བྱ་རོ་རོ་ན་མདུང་གྀ་རྩེ་རང་ནིག།ཡོས་རོ་རོ་ན་ལྷམ་གྱི་གོང་ར་ནིགབརླའ་བརྡུངས།སྤུར་བཏབ།འོ་དེ་མྱེད་སྤུ་དེ་མེད།།ཆེས་གསུངས་སོ།སླར་པྱིང་བ་སྟག་རྩེར་གཤེགས་སོའ།ཡུལ་ཡབ་ཀྱི་རྗེ་རུ་གཤེགས་སོ།ཡུལ་པྱི་འབྲོག་གདེངས་མྱི་པྱོལ་གྱི་ཆ་འོ།དོག་ཡབ་ཀྱི་ཆབ་མཆིས་ཀྱིས།ས་འོན་བུ་སྤུར་མྱྀ་ཁོག་གྀ་ཆ་འོ།དེ་ཞེས་མགུར་གསུངསོ།སྒྱེད་པོ་འོག་གཟུགས་ན།ཟངས་བླ་ནས་ཕབ་སྟེ།རྗེ་རུ་གཤེགསོ།།བཤོས་ན་ནྀ་སྤུ་དེ་གུང་རྒྱལ།གྲོངས་ན་ནྀ་གྲང་མོ་གནམ་བསེའ་བརྩིག།འགྲེང་མགོ་ནག་གྀ་རྗེ།དུད་རྔོག་ཆགས་ཀྱི་རྐྱེན་དུ་གཤེགསོའ།།ཞེས་གསལ་ཡོད།དེ་ཡང་ཡིག་ཆ་འདིར་རུ་ལ་སྐྱེས་ཀྱི་བཀའ་སྤྱད་སྡུག་རུས་ཆེན་པོའི་ངང་ནས།བོད་ཀྱི་རྒྱལ་རབས་དགུ་པ་སྤུ་དེ་གུང་རྒྱལ་སླར་ཡང་ཡབ་མེས་ཀྱི་སྲིད་ཁྲིར་ཇི་ལྟར་བསྙེགས་ཐུབ་པའི་སྐོར་འཁོད་ཡོད་ཅིང༌།དེ་ལ་བསམ་གཞིག་རེ་བྱེད་ན།དུམ་མཚམས་མི་འདྲ་བའི་དོན་གནད་ཆེ་ཁག་གསུམ་ཙམ་ཡོད་པར་མཐོང༌།